**TELŠIŲ REGIONO PLĖTROS TARYBOS KOLEGIJOS**

**POSĖDŽIO PROTOKOLAS**

2023-07- Nr. K/P-

Posėdis įvyko 2023-07-04, pradžia – 9.00 val. Žemaitės g. 14, Telšiai.

Posėdžio pirmininkas – Telšių regiono plėtros tarybos kolegijos narys Jonas Eugenijus Bačinskas.

Posėdžio sekretorė – Telšių regiono plėtros tarybos vyriausioji specialistė Evelina Lenkauskienė.

Posėdyje dalyvavo Telšių regiono plėtros tarybos kolegijos (toliau – Kolegijos) nariai:

1. Jonas Eugenijus Bačinskas, Rietavo savivaldybės tarybos narys,
2. Kęstutis Bartkevičius, Mažeikių rajono savivaldybės tarybos narys,
3. Antanas Černeckis, Rietavo savivaldybės meras,
4. Kęstutis Gusarovas, Telšių rajono savivaldybės tarybos narys,
5. Tomas Katkus, Telšių rajono savivaldybės meras,
6. Mindaugas Kaunas, Plungės rajono savivaldybės tarybos narys,
7. Audrius Klišonis, Plungės rajono savivaldybės meras,
8. Viktoras Krajinas, Rietavo savivaldybės tarybos narys,
9. Ramūnas Lydis, Plungės rajono savivaldybės tarybos narys,
10. Rūta Matulaitienė, Mažeikių rajono savivaldybės merė,
11. Antanas Tenys, Mažeikių rajono savivaldybės tarybos narys,
12. Algirdas Žebrauskas, Telšių rajono savivaldybės tarybos narys.

*Kvorumas yra.*

Kiti posėdyje dalyvavę asmenys:

Julijana Gnadl, Telšių regiono plėtros tarybos (toliau - Telšių RPT) administracijos direktorė, Gintarė Martinkienė, Telšių RPT ekspertė, Evelina Lenkauskienė, Telšių RPT vyriausioji specialistė, Laura Teišerskienė, UAB „EIP“ projektų vadovė, Simona Tumulienė, Plungės rajono savivaldybės vietos veiklos grupės administracijos vadovė, Vytautas Barsteiga, Telšių rajono vietos veiklos grupės pirmininkas, Sandra Ramanauskienė, Mažeikių rajono savivaldybės administracijos Strateginio planavimo ir investicijų skyriaus vedėja, Audrius Buivydas, ESO sprendimų klientams departamento vadovas, Karolis Sabaliauskas, ESO Investicijų valdymo departamento vadovas, Raimundas Bareikis, ESO Verslo Klientų vadybininkas (*pridedamas dalyvių sąrašas*).

SVARSTYTA. Kolegijos posėdžio darbotvarkės tvirtinimas.

Posėdžio pirmininkas Jonas Eugenijus Bačinskas pasveikino susirinkusius ir informavo, kad pagal Telšių regiono plėtros tarybos kolegijos reglamento 55 punktą, pirmąjį posėdį organizuoja vyriausias pagal amžių kolegijos narys. Posėdžio pirmininkas supažindino su posėdžio darbotvarkės projektu, Kolegijos nariai pastabų neturėjo.

NUSPRĘSTA. Bendru sutarimu pritarti darbotvarkės projektui.

Balsavo: už – 12 (dvylika), prieš – 0 (nebuvo), susilaikė – 0 (nebuvo).

DARBOTVARKĖ:

1. Telšių regiono plėtros tarybos nuostatų ir Telšių regiono plėtros tarybos kolegijos darbo reglamento pristatymas.
2. Kolegijos narių konfidencialumo pasižadėjimo ir nešališkumo deklaracijos formos pristatymas ir pasirašymas.
3. Dėl Telšių regiono plėtros tarybos kolegijos pirmininko ir pirmininko pavaduotojo išrinkimo.
4. Dėl Julijanos Gnadl skyrimo Telšių regiono plėtros tarybos administracijos direktore antrai kadencijai.
5. Dėl Telšių regiono plėtros tarybos patariamosios kolegijos partnerių grupės veiklos laikotarpio pratęsimo.
6. Dėl atstovų delegavimo į Integruotos teritorijų vystymo programos įgyvendinimo koordinavimo darbo grupę.
7. Informacija apie ESO nuveiktus darbus 2022 m. ir planuojamus darbus 2023 m.
8. Dėl pritarimo Rietavo miesto vietos veiklos grupės 2023-2029 m. vietos plėtros strategijai.
9. Dėl pritarimo Mažeikių miesto vietos veiklos grupės 2023–2029 m. vietos plėtros strategijai.
10. Dėl pritarimo Plungės rajono savivaldybės vietos veiklos grupės 2023–2027 m. vietos plėtros strategijai.
11. Dėl pritarimo Telšių ir Rietavo savivaldybių vietos plėtros 2023-2027 m. vietos plėtros strategijai.
12. Dėl Lietuvos Respublikos aplinkos ministerijos 2014–2020 metų Europos Sąjungos fondų investicijų veiksmų programos priemonės Nr. 05.5.1-APVA-R-019 „Kraštovaizdžio apsauga“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.
13. Dėl Lietuvos Respublikos kultūros ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 07.1.1-CPVA-R-305 „Modernizuoti savivaldybių kultūros infrastruktūrą“ iš Europos sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.
14. Dėl Lietuvos Respublikos socialinės apsaugos ir darbo ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 08.1.2-CPVA-R-408 „Socialinio būsto fondo plėtra“ Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.
15. Dėl Lietuvos Respublikos sveikatos ministerijos 2014–2020 metų Europos Sąjungos fondų investicijų veiksmų programos priemonės Nr. 08.4.2-ESFA-R-630 „Sveikos gyvensenos skatinimas regioniniu lygiu“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.
16. Dėl Lietuvos Respublikos švietimo, mokslo ir sporto ministerijos 2014–2020 metų Europos Sąjungos fondų investicijų veiksmų programos priemonės Nr. 09.1.3-CPVA-R-705 „Ikimokyklinio ir priešmokyklinio ugdymo prieinamumo didinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.
17. Dėl Lietuvos Respublikos švietimo, mokslo ir sporto reikalų ministerijos 2014–2020 metų Europos Sąjungos fondų investicijų veiksmų programos priemonės Nr. 09.1.3-CPVA-R-724 „Mokyklų tinklo efektyvumo didinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.
18. Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos priemonės Nr. 07.1.1-CPVA-R-905 „Miestų kompleksinė plėtra“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.
19. Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos įgyvendinimo priemonės 08.2.1-CPVA-R-908 „Kaimo gyvenamųjų vietovių atnaujinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

1. SVARSTYTA. Telšių regiono plėtros tarybos nuostatų ir Telšių regiono plėtros tarybos kolegijos darbo reglamento pristatymas.

Julijana Gnadl pristatė Telšių regiono plėtros tarybos veiką reglamentuojančius dokumentus – Telšių regiono plėtros tarybos nuostatus (toliau – Nuostatai) ir Telšių regiono plėtros tarybos kolegijos darbo reglamentą (toliau – Reglamentas). Trumpai apžvelgtas Nuostatų turinys, taip pat išskirti esminiai Reglamento punktai reglamentuojantys Kolegijos posėdžius, priimamus sprendimus *(pranešimas pridedamas)*.

Klausimų Kolegijos nariai neturėjo. Pirmininkas padėkojo pranešėjai už pristatymą.

2. SVARSTYTA. Kolegijos narių konfidencialumo pasižadėjimo ir nešališkumo deklaracijos formos pristatymas ir pasirašymas.

Julijana Gnadl informavo, kad pagal Reglamento 66 punktą Kolegijos nariai pirmajame posėdyje pasirašo Kolegijos nario konfidencialumo pasižadėjimo ir nešališkumo deklaraciją. Deklaracijos išdalintos ir pasirašytos.

3. SVARSTYTA. Dėl Telšių regiono plėtros tarybos kolegijos pirmininko ir pirmininko pavaduotojo išrinkimo.

Posėdžio pirmininkas Jonas Eugenijus Bačinskas pasiūlė teikti kandidatūras į Telšių regiono plėtros tarybos kolegijos pirmininko ir pirmininko pavaduotojo pozicijas. Pirmas pasiūlymas - Kolegijos narys Jonas Eugenijus Bačinskas pasiūlė Antano Černeckio kandidatūrą Kolegijos pirmininko pozicijai, o Tomą Katkų – Kolegijos pirmininko pavaduotojo pozicijai. Antras pasiūlymas – Kolegijos narė Rūta Matulaitienė pasiūlė Tomo Katkaus kandidatūrą Kolegijos pirmininko pozicijai, o Antano Černeckio – Kolegijos pirmininko pavaduotojo pozicijai. Daugiau siūlymų Kolegijos nariai neturėjo.

Posėdžio pirmininkas paklausė Kolegijos narių, ar sutinka kandidatuoti į siūlomas pozicijas. Antanas Černeckis sutiko kandidatuoti į Kolegijos pirmininko poziciją. Tomas Katkus sutiko kandidatuoti į Kolegijos pirmininko poziciją. Audrius Klišonis pasiūlė balsų skaičiavimo komisiją sudaryti iš Telšių RPT administracijos: Julijanos Gnadl, Gintarės Martinkienės ir Evelinos Lenkauskienės. Siūlymui pritarta.

Posėdžio pirmininkas pasiūlė balsuoti už pirmąjį pasiūlymą.

Balsavo: už – 6 (šeši), prieš – 6 (šeši), susilaikė – 0 (nebuvo).

Posėdžio pirmininkas pasiūlė balsuoti už antrąjį pasiūlymą.

Balsavo: už – 6 (šeši), prieš – 6 (šeši), susilaikė – 0 (nebuvo).

Posėdžio pirmininkas informavo, kad sprendimas nepriimtas, kadangi nėra Kolegijos narių balsų daugumos. Julijana Gnadl pasiūlė skelbti trumpą pertrauką. Kolegijos nariai sutiko.

*Pertrauka.*

Antanas Černeckis atsisakė kandidatuoti į Telšių regiono plėtros tarybos kolegijos pirmininko poziciją. Posėdžio pirmininkas pasiūlė išrinkti Tomą Katkų Telšių regiono plėtros tarybos kolegijos pirmininku, o Antaną Černeckį Telšių regiono plėtros tarybos kolegijos pirmininko pavaduotoju. Kolegijos nariai kitų pasiūlymų neturėjo.

NUSPRĘSTA. Bendru sutarimu išrinkti Tomą Katkų Telšių regiono plėtros tarybos kolegijos pirmininku, Antaną Černeckį – Telšių regiono plėtros tarybos kolegijos pirmininko pavaduotoju.

Balsavo: už – 12 (dvylika), prieš – 0 (nebuvo), susilaikė – 0 (nebuvo).

Taip pat bendru sutarimu Telšių regiono plėtros tarybos kolegija nusprendė:

1. Į Lietuvos savivaldybių asociacijos valdybą vietoje Rūtos Matulaitienės, deleguotos Telšių regiono plėtros tarybos visuotinio dalyvių susirinkimo 2023 m. birželio 28 d. sprendimu Nr. V/P-3, deleguoti Antaną Černeckį, Rietavo savivaldybės merą.
2. Funkcinės zonos „Turizmas, kultūra ir verslas“ (toliau – FZ) strategijos įgyvendinimo koordinatoriumi, atsakingu už FZ jungtinės veiklos sutarčių parengimą, FZ strategijos įgyvendinimo koordinavimą, stebėseną, keitimą ir viešinimą, skirti Plungės rajono savivaldybę.
3. Į Europos Sąjungos Regionų komitetą vietoje Audriaus Klišonio, deleguoto Telšių regiono plėtros tarybos 2019 m. rugpjūčio 18 d. sprendimu Nr. 51/10P-4, deleguoti Rūtą Matulaitienę, Mažeikių rajono savivaldybės merę.

Posėdžio pirmininkas Jonas Eugenijus Bačinskas

*Toliau pirmininkauja Telšių regiono plėtros tarybos kolegijos pirmininkas Tomas Katkus.*

4. SVARSTYTA. Dėl Julijanos Gnadl skyrimo Telšių regiono plėtros tarybos administracijos direktore antrai kadencijai.

Tomas Katkus informavo, kad siūloma Julijanos Gnadl skirti į Telšių regiono plėtros tarybos administracijos direktores antrai kadencijai. Posėdžio pirmininkas paklausė Julijanos Gnadl, ar sutinka su siūlomu skyrimu, Julijana Gnadl patikino, kad sutinka. Daugiau klausimų Kolegijos nariai neturėjo.

NUSPRĘSTA. Bendru sutarimu pritarti sprendimo projektui.

Balsavo: už – 12 (dvylika), prieš – 0 (nebuvo), susilaikė – 0 (nebuvo).

5. SVARSTYTA. Dėl Telšių regiono plėtros tarybos patariamosios kolegijos partnerių grupės veiklos laikotarpio pratęsimo.

Julijana Gnadl informavo, kad siūloma pratęsti patariamosios kolegijos partnerių grupės (toliau – Partnerių grupė) veiklos laikotarpį iki 2025 m. gegužės 17 d. Rūta Matulaitienė domėjosi, kaip sudaroma ši Partnerių grupė. Julijana Gnadl informavo, kad asmenys deleguojami iš organizacijų, kurios priklauso Trišalei tarybai.

NUSPRĘSTA. Bendru sutarimu pritarti sprendimo projektui.

Balsavo: už – 12 (dvylika), prieš – 0 (nebuvo), susilaikė – 0 (nebuvo).

*Išvyko Kolegijos narys Algirdas Žebrauskas. Posėdyje dalyvauja 11 Kolegijos narių. Kvorumas yra.*

6. SVARSTYTA. Dėl atstovų delegavimo į Integruotos teritorijų vystymo programos įgyvendinimo koordinavimo darbo grupę.

Julijana Gnadl informavo, kad 2019 m. rugpjūčio 12 d. Telšių regiono plėtros taryba delegavo Antaną Černeckį, Rietavo savivaldybės merą, pagrindiniu nariu, Astą Beierlę Eigirdienę, Plungės rajono savivaldybės mero pavaduotoją, pakaitiniu nariu. Kadangi tarybos narės Astos Beierlės Eigirdienės įgaliojimai yra pasibaigę, todėl negali dalyvauti integruotų teritorijų vystymo programų pakeitimo procedūrose. Pranešėja pasiūlė siūlyti kandidatūras dėl delegavimo.

Audrius Klišonis pasiūlė deleguoti Antaną Černeckį, Rietavo savivaldybės merą, pagrindiniu nariu, Ramūną Lydį, Plungės rajono savivaldybės tarybos narį, pakaitiniu nariu. Kitų siūlymų Kolegijos nariai neturėjo.

NUSPRĘSTA. Bendru sutarimu pritarta siūlymui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

7. SVARSTYTA. Informacija apie ESO nuveiktus darbus 2022 m. ir planuojamus darbus 2023 m.

ESO atstovas Audrius Buivydas pristatė išmaniosios apskaitos vystymo programą Lietuvoje, klientų kategorijų reglamentavimo pokyčius pagal Europos Sąjungoje taikomus principus bei įregistruotų EV stotelių skaičių savivaldybėse ir EV stotelių įrengimo kompensavimą. Taip pat aptarta situacija Telšių regione – pateikta atsinaujinančių išteklių statistika, gaminančių vartotojų kiekiai regione savivaldybėse, savivaldybių administracijų objektų garantiniame tiekime skaičius, planuojamos investicijos *(pranešimas pridedamas)*.

Rūta Matulaitienė domėjosi, kodėl Mažeikių rajono rekonstruojamos gatvės vienoje pusėje keičiami šviestuvai, o kitoje – ne. A. Buivydas pažadėjo pasidomėti šia situacija.

Klausimų Kolegijos nariai daugiau neturėjo. Pirmininkas padėkojo pranešėjui už pristatymą.

8. SVARSTYTA. Dėl pritarimo Rietavo miesto vietos veiklos grupės 2023-2029 m. vietos plėtros strategijai.

Laura Teišerskienė pristatė Rietavo miesto vietos veiklos grupės 2023-2029 m. vietos plėtros strategiją - strategijos tikslą, jo siekimo būdus, uždavinius ir atitiktis 2022–2030 m. Telšių regiono plėtros planui *(pranešimas pridedamas)*.

Klausimų Kolegijos nariai neturėjo. Pirmininkas padėkojo pranešėjai už pristatymą.

NUSPRĘSTA. Bendru sutarimu pritarti Rietavo miesto vietos veiklos grupės 2023-2029 m. vietos plėtros strategijai, atitinkančiai 2022–2030 m. Telšių regiono plėtros plano tikslus „Didinti regiono turistinį ir investicinį patrauklumą“ ir „Didinti socialinių ir sveikatos priežiūros paslaugų prieinamumą ir kokybę“.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

9. SVARSTYTA. Dėl pritarimo Mažeikių miesto vietos veiklos grupės 2023–2029 m. vietos plėtros strategijai.

Laura Teišerskienė pristatė Mažeikių miesto vietos veiklos grupės 2023–2029 m. vietos plėtros strategiją - strategijos tikslą, jo siekimo būdus, uždavinius ir atitiktis 2022–2030 m. Telšių regiono plėtros planui *(pranešimas pridedamas)*.

Klausimų Kolegijos nariai neturėjo. Pirmininkas padėkojo pranešėjai už pristatymą.

NUSPRĘSTA. Bendru sutarimu pritarti Mažeikių miesto vietos veiklos grupės 2023–2029 m. vietos plėtros strategijai, atitinkančiai 2022–2030 m. Telšių regiono plėtros plano tikslus „Didinti regiono turistinį ir investicinį patrauklumą“ ir „Didinti socialinių ir sveikatos priežiūros paslaugų prieinamumą ir kokybę“.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

10. SVARSTYTA. Dėl pritarimo Plungės rajono savivaldybės vietos veiklos grupės 2023–2027 m. vietos plėtros strategijai.

Simona Tamulienė pristatė Plungės rajono savivaldybės vietos veiklos grupės 2023–2027 m. vietos plėtros strategiją - strategijos misiją ir viziją, teritorijos stiprybes, silpnybes, galimybes ir grėsmes. Taip pat pranešimo metu apžvelgtas išlaidų planas ir atitiktis 2022–2030 m. Telšių regiono plėtros planui *(pranešimas pridedamas)*.

Klausimų Kolegijos nariai neturėjo. Pirmininkas padėkojo pranešėjai už pristatymą.

NUSPRĘSTA. Bendru sutarimu pritarti Plungės rajono savivaldybės vietos veiklos grupės 2023–2027 m. vietos plėtros strategijai, atitinkančiai 2022–2030 m. Telšių regiono plėtros plano tikslą „Didinti regiono turistinį ir investicinį patrauklumą“.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

11. SVARSTYTA. Dėl pritarimo Telšių ir Rietavo savivaldybių vietos plėtros 2023-2027 metų strategijai.

Vytautas Barsteiga pristatė Telšių ir Rietavo savivaldybių vietos plėtros 2023-2027 m. strategiją – strategijos misiją ir viziją, teritorijos stiprybes, silpnybes, galimybes ir grėsmes. Taip pat pranešimo metu apžvelgti siekiami rodikliai, išlaidų planas ir atitiktis 2022–2030 m. Telšių regiono plėtros planui *(pranešimas pridedamas)*.

Klausimų Kolegijos nariai neturėjo. Pirmininkas padėkojo pranešėjui už pristatymą.

NUSPRĘSTA. Bendru sutarimu pritarti Telšių ir Rietavo savivaldybių vietos plėtros 2023-2027 m. strategijai, atitinkančiai 2022–2030 m. Telšių regiono plėtros plano tikslą „Didinti regiono turistinį ir investicinį patrauklumą“.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

12. SVARSTYTA. Dėl Lietuvos Respublikos aplinkos ministerijos 2014–2020 metų Europos Sąjungos fondų investicijų veiksmų programos priemonės Nr. 05.5.1-APVA-R-019 „Kraštovaizdžio apsauga“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Lenkauskienė informavo, kad Vidaus reikalų ministerija pateikė „Kraštovaizdžio apsauga“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo (toliau – sąrašas) pakeitimą. Sąrašo projektai „Kraštovaizdžio tvarkymas ir būklės gerinimas Mažeikių rajone“ ir „Kraštovaizdžio planavimas, tvarkymas ir būklės gerinimas Plungės rajone“ keičiami pagal 2014–2020 metų Europos Sąjungos struktūrinių fondų posistemyje esančius baigtų įgyvendinti projektų duomenis apie faktiškai patirtas ir projektams įgyvendinti išmokėtas lėšas.

NUSPRĘSTA. Bendru sutarimu pritarti sprendimo projektui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

13. SVARSTYTA. Dėl Lietuvos Respublikos kultūros ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 07.1.1-CPVA-R-305 „Modernizuoti savivaldybių kultūros infrastruktūrą“ iš Europos sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Lenkauskienė informavo, kad Vidaus reikalų ministerija pateikė „Modernizuoti savivaldybių kultūros infrastruktūrą“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo (toliau – sąrašas) pakeitimą. Sąrašas keičiamas pagal Europos Sąjungos struktūrinės paramos kompiuterinės informacinės valdymo ir priežiūros sistemos 2014–2020 metų Europos Sąjungos struktūrinių fondų posistemyje esančius baigto įgyvendinti projekto „Telšių kultūros centro modernizavimas, pritaikant visuomenės poreikiams“ duomenis apie faktiškai patirtas ir projektui įgyvendinti išmokėtas lėšas.

NUSPRĘSTA. Bendru sutarimu pritarti sprendimo projektui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

14. SVARSTYTA. Dėl Lietuvos Respublikos socialinės apsaugos ir darbo ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 08.1.2-CPVA-R-408 „Socialinio būsto fondo plėtra“ Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Lenkauskienė informavo, kad Vidaus reikalų ministerija pateikė „Socialinio būsto fondo plėtra“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo (toliau – sąrašas) pakeitimą. Sąrašas keičiamas pagal Europos Sąjungos struktūrinės paramos kompiuterinės informacinės valdymo ir priežiūros sistemos 2014–2020 metų Europos Sąjungos struktūrinių fondų posistemyje esančius baigto įgyvendinti projekto „Socialinio būsto fondo plėtra įsigyjant butus“ duomenis apie faktiškai patirtas ir projektui įgyvendinti išmokėtas lėšas.

NUSPRĘSTA. Bendru sutarimu pritarti sprendimo projektui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

15. SVARSTYTA. Dėl Lietuvos Respublikos sveikatos ministerijos 2014–2020 metų Europos Sąjungos fondų investicijų veiksmų programos priemonės Nr. 08.4.2-ESFA-R-630 „Sveikos gyvensenos skatinimas regioniniu lygiu“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Lenkauskienė informavo, kad Vidaus reikalų ministerija pateikė „Sveikos gyvensenos skatinimas regioniniu lygiu“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo (toliau – sąrašas) pakeitimą. Sąrašas keičiamas pagal Europos Sąjungos struktūrinės paramos kompiuterinės informacinės valdymo ir priežiūros sistemos 2014–2020 metų Europos Sąjungos struktūrinių fondų posistemyje esančius baigtus įgyvendinti projektus „Sveikos gyvensenos skatinimas Mažeikių rajone“, „Sveikos gyvensenos skatinimas Rietavo savivaldybėje“ ir „Sveikatos netolygumų mažinimas Telšių rajone, vykdant traumų ir nelaimingų atsitikimų profilaktiką“ duomenis apie faktiškai patirtas ir projektams įgyvendinti išmokėtas lėšas.

NUSPRĘSTA. Bendru sutarimu pritarti sprendimo projektui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

16. SVARSTYTA. Dėl Lietuvos Respublikos švietimo, mokslo ir sporto ministerijos 2014–2020 metų Europos Sąjungos fondų investicijų veiksmų programos priemonės Nr. 09.1.3-CPVA-R-705 „Ikimokyklinio ir priešmokyklinio ugdymo prieinamumo didinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Lenkauskienė informavo, kad Vidaus reikalų ministerija pateikė „Ikimokyklinio ir priešmokyklinio ugdymo prieinamumo didinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo (toliau – sąrašas) pakeitimą. Sąrašas keičiamas pagal Europos Sąjungos struktūrinės paramos kompiuterinės informacinės valdymo ir priežiūros sistemos 2014–2020 metų Europos Sąjungos struktūrinių fondų posistemyje esančius baigto įgyvendinti projekto „Telšių rajono darželių infrastruktūros modernizavimas, didinant ikimokyklinio ir priešmokyklinio ugdymo prieinamumą“ duomenis apie faktiškai patirtas ir projektui įgyvendinti išmokėtas lėšas.

NUSPRĘSTA. Bendru sutarimu pritarti sprendimo projektui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

17. SVARSTYTA. Dėl Lietuvos Respublikos švietimo, mokslo ir sporto reikalų ministerijos 2014–2020 metų Europos Sąjungos fondų investicijų veiksmų programos priemonės Nr. 09.1.3-CPVA-R-724 „Mokyklų tinklo efektyvumo didinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Lenkauskienė informavo, kad Vidaus reikalų ministerija pateikė „Mokyklų tinklo efektyvumo didinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo (toliau – sąrašas) pakeitimą. Sąrašas keičiamas pagal Europos Sąjungos struktūrinės paramos kompiuterinės informacinės valdymo ir priežiūros sistemos 2014–2020 metų Europos Sąjungos struktūrinių fondų posistemyje esančius baigto įgyvendinti projekto „Telšių rajono Varnių Motiejaus Valančiaus gimnazijos modernizavimas, siekiant didinti veiklos efektyvumą“ duomenis apie faktiškai patirtas ir projektui įgyvendinti išmokėtas lėšas.

NUSPRĘSTA. Bendru sutarimu pritarti sprendimo projektui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

18. SVARSTYTA. Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos priemonės Nr. 07.1.1-CPVA-R-905 „Miestų kompleksinė plėtra“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Lenkauskienė informavo, kad Vidaus reikalų ministerija pateikė „Miestų kompleksinė plėtra“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo (toliau – sąrašas) pakeitimą. Sąrašas keičiamas atsižvelgiant į Rietavo savivaldybės prašymą dėl projekto „Rietavo miesto viešųjų erdvių kompleksinis sutvarkymas“ ir Plungės rajono savivaldybės prašymą dėl projekto „Plungės miesto poilsio ir rekreacijos zonų sukūrimas prie Babrungo upės ir Gondingos hidroelektrinės tvenkinio bei prieigų prie jų sutvarkymas“, siekiant gauti papildomą finansavimą. Taip pat sąrašas keičiamas pagal SFMIS2014 esančius duomenis atnaujinant baigtų įgyvendinti projektų „Babrungo upės slėnio estrados teritorijos ir jos prieigų bei jungčių su Plungės miesto centrine dalimi sutvarkymas“ ir „Rietavo kunigaikščių Oginskių dvarvietės sutvarkymas ir pritaikymas bendruomeniniams poreikiams, naujų paslaugų teikimui“ duomenis sąraše apie faktiškai patirtas ir projektui įgyvendinti išmokėtas lėšas.

NUSPRĘSTA. Bendru sutarimu pritarti sprendimo projektui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

19. SVARSTYTA. Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos įgyvendinimo priemonės 08.2.1-CPVA-R-908 „Kaimo gyvenamųjų vietovių atnaujinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Lenkauskienė informavo, kad Vidaus reikalų ministerija pateikė „Kaimo gyvenamųjų vietovių atnaujinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo (toliau – sąrašas) pakeitimą. Sąrašas keičiamas atsižvelgiant į Telšių rajono savivaldybės prašymą dėl projekto „Tryškių miestelio viešųjų erdvių atnaujinimas“, siekiant gauti papildomą finansavimą. Taip pat sąrašas keičiamas pagal Europos Sąjungos struktūrinės paramos kompiuterinės informacinės valdymo ir priežiūros sistemos 2014–2020 metų Europos Sąjungos struktūrinių fondų posistemyje esančius baigtų įgyvendinti projektų „Viekšnių miesto kompleksinė plėtra“ ir „Sedos miesto kompleksinė plėtra“ duomenis apie faktiškai patirtas ir projektams įgyvendinti išmokėtas lėšas.

NUSPRĘSTA. Bendru sutarimu pritarti sprendimo projektui.

Balsavo: už – 11 (vienuolika), prieš – 0 (nebuvo), susilaikė – 0 (nebuvo).

Posėdžio pirmininkas Tomas Katkus

Posėdžio sekretorė Evelina Lenkauskienė